Hy is nou op VIA te sien as die aanbieder van ’n kosprogram met dieselfde titel as sy gewilde kookboek, Armand Kook Kaal.
In dié program verwelkom hy bekende gaste in sy kombuis en maak saam met hulle ketovriendelike geregte (met min koolhidrate). Ons het by hom gaan hoor watter wenke hy met van sy gaste in die program deel.
“Ek het vir die akteur Terence Bridgett gewys hoe om ’n blaasvlam te gebruik om crème brûlée te maak,” vertel hy.
En vir die aktrise en Pasella-aanbieder Amalia Uys het hy gewys hoe om blomkool te gebruik om ’n aartappelslaai na te boots. “Dit smaak net so lekker,” beloof Armand.